b"\n_START_ARTICLE_\nFriedrich Vordemberge-Gildewart\n_START_SECTION_\nLiv og virke\n_START_PARAGRAPH_\nFriedrich Vordemberge-Gildewart studerte arkitektur og senere interi\xc3\xb8r og skulptur ved kunsth\xc3\xb8yskolen, og den tekniske h\xc3\xb8yskolen i Hannover (1919 -), etter f\xc3\xb8rst \xc3\xa5 ha g\xc3\xa5tt i snekkerl\xc3\xa6re hos sin far._NEWLINE_Hans f\xc3\xb8rste kunstverk ble til i perioden 1919-1922. Disse var skulpturer, og ble fulgt opp med malerier fra 1923._NEWLINE_I 1924 startet han en studiegruppe: Gruppe K sammen med Hans Nitzschke, og slo seg sammen med kreftene rundt det avantgardistiske tidsskriftet Der Sturm i Berlin. Etter \xc3\xa5 ha m\xc3\xb8tt Theo van Doesburg, Oskar Schlemmer, Vasilij Kandinskij, Kurt Schwitters og Hans Arp, ble han medlem av De Stijl i 1925._NEWLINE_Sammen med Schwitters, Rudolf Jahns og Carl Buchheister dannet han 'Abstrakten Hannover'-gruppen i 1927. Gruppen var underavdeling av den internasjonale forening av ekspresjonister, futurister, kubister og konstruktivister._NEWLINE_1932 ble Vordemberge-Gildewart med i kunstnergruppen 'Abstraction-Cr\xc3\xa9ation'. Denne gruppen ble stiftet i Paris av Naum Gabo, Antoine Pevsner, Auguste Herbin, Theo van Doesburg und Georges Vantongerloo._NEWLINE_Han var ogs\xc3\xa5 medlem av flere andre tilsvarende grupper b\xc3\xa5de hjemme og i utlandet. Han ble, sammen med mange andre erkl\xc3\xa6rt for entartet fra 1937 av. Noen av hans verker ble stilt p\xc3\xa5 utstillingen og flesteparten destruert. Han ble tvunget til \xc3\xa5 forlate Tyskland, og slo seg ned i Nederland, hvor han ble boende til 1954._NEWLINE_Ved krigsutbruddet i 1939 var han deltaker p\xc3\xa5 representative utstillinger av moderne kunst i New York, Paris og London._NEWLINE_I 1954 ble han tilsatt som kunstl\xc3\xa6rer ved  Hochschule f\xc3\xbcr Gestaltung i Ulm. Der ble han som l\xc3\xa6rer og leder for avdeling for visuell kommunikasjon til han d\xc3\xb8de._NEWLINE_Vordemberge-Gildewart var deltaker i documenta 1 1955 og documenta II i 1959 i Kassel."